Muhamed Gafić

**Muhamed Gafić** je bosanskohercegovački alpinista, pisac i policajac-specijalac. Rođen je u Sarajevu, gdje se i školovao. Završio je studije sociologije, a radio je kao policajac u specijalnoj jedinici u Sarajevu .

Već u ranoj mladosti pokazivao je interesovanje prema sportu, naročito prema planinarstvu. Član planinarskog društva „Bjelašnica“ je od 1965. i Alpinističkog odsjeka Sarajevo od 1969. godine. Prve korake u alpinizmu naučio je od Zijaha Jajatoviċa. Od 1972. god. učestvuje u radu Sarajevske škole alpinizma kao instruktor.

Pored brojnih uspona bio je angažovan u radu Planinarskog saveza Bosne i Hercegovine, kao predsjednik Komisije za alpinizam PS BiH, predsjednik Komisije za ekspedicije PS BiH i predsjednik PS BiH od 1998 do 2002. godine. Nakon rata je sa svojim kolegama osvježio i obnovio alpinizam u BiH.

## Alpinizam
* Uspon na Matterhorn, zajedno sa Muhamedom Šišićem, izveo je u julu 1971. god. Bio je to prvi bosanskohercegovački uspon na ovaj vrh.
* Prva jugoslavenska kadrovska alpinistička ekspedicija "Kavkaz '74" u organizaciji Planinarskog Saveza Jugoslavije. Muhamed Gafić ostvario je uspon na vrh Elbrusa (5642m). Zajedno sa Muhamedom Šišićem, u tandemu su ispenjali i sjevernu stijenu Ulu Tau Čana (4207 m). Ovaj uspjeh bio je inspiracija brojnim alpinistima u Bosni i Hercegovini da krenu u uspone na sve više visove.
* Sedma jugoslavenska ekspediciji na Mount Everest u proljeće 1979. god. U ekspediciji su učestvovali Muhamed Šišić i  Muhamed Gafić, kao predstavnici Planinarskog saveza Bosne i Hercegovine. Dosegli su visinu 7170 metara.
* Vrh Lenjina (7.124 m), zajedno sa Vladom Mičićem, kao član  Alpinističke ekspedicije “Pamir '89” (PSS Vojvodine):
* Vrh Korženjevske (7.105 m), kao član Bosanskohercegovačke ekspedicije Pamir 1990. (PS BiH), 
* Khan Tengri (7.013 m), kao vođa Bosanskohercegovačke ekspedicija Tian Shan 1991. u organizaciji Planinarskog saveza Bosne i Hercegovine: 
* Vrh komunizma (7.495 m)
* Bosanskohercegovačka ekspedicija Karakorum 1994. (PS BiH), pakistanski ogranak Himalaja, u ljeto 1994. godine. Bio je organizator i vođa ekspedicije, koja je ostala upamćena po neobičnostima. Alpinisti su se suočili sa temperaturom od plus 54 stepena. Glečeri su se topili tokom cijelog dana, pa su napredovali samo noċu. U baznom logoru ekspedicija se iznenada u jednom trenutku našla u zoni sukoba Indije i Pakistana.  
* Prvi zimski bosanskohercegovački uspon na vrh Mont Blanca, februar 1997. god, sa partnerom Muhamedom Šišiċem. 
* Međunarodna himalajska ekspedicija na Mount Everest, 1997. god. Doseže sa partnerom Sjeverno sedlo - 7.170 m.

## Pisac
* Sarajevski rulet 1
* Odiseja 7000 - Alpinistički roman
* Tajna žute kuće. Iskustva ratnika i svjedočanstvo ratnih događaja
* Maglić, Volujak, Zelengora - Edicija Planine Bosne i Hercegovine - Sarajevo, 2008.
* Prenj - Edicija Planine Bosne i Hercegovine - Sarajevo, 2008.
## Priznanja
Dobitnik je značajnih priznanja:
* Orden zasluga za narod sa srebrenim vijencem (Kolektivnog odlikovanja predsjednika SFRJ Josipa Broza Tita za uspon na Mount Everest 1979. godine 
* Povelje PS BiH za životno djelo, 
* Zlatna značka PS BiH,  
* Povelja GSS-a BiH za zasluge, 
* PS Jugoslavije,  
* PS Slovenije,  
* PS Makedonije,  
* PS Hrvatske 
## Reference